सरकार को साल में
10 लाख रु. से ज्यादा आमदनी वाले 21 लाख करदाता
वह सबकुछ जो आप जानना चाहते हैं
जनवरी से लागू होगा फैसला
जोधपुर में सात हजार से ज्यादा प्रभािवत होंगे
हर माह सरकार के बचेंगे 40 करोड़ रुपए
दस लाख से ज्यादा कमाई वालों को नहीं मिलेगी रसोई गैस पर सब्सिडी
475
करोड़ रु. की बचत
अगरआपकी सालाना करयोग्य आमदनी 10 लाख रुपए से ज्यादा है तो जनवरी से आपको रसोई गैस पर सब्सिडी नहीं मिलेगी। आपको गैस सिलिंडर मार्केट रेट पर खरीदना पड़ेगा। करयोग्य आमदनी पिछले वित्त वर्ष की मानी जाएगी। अभी दिल्ली में सब्सिडी वाले सिलिंडर की कीमत 419.26 रुपए और बिना सब्सिडी वाले की 608 रुपए है। यानी हर सिलिंडर पर 188.74 रुपए सब्सिडी मिलती है। ग्राहक बाजार दर पर सिलिंडर खरीदता है। सरकार सब्सिडी की रकम उसके खाते में जमा करती है। 10 लाख रुपए से ज्यादा आमदनी वाले कितने लोग सब्सिडी वाला सिलिंडर लेते हैं, इसका कोई आंकड़ा नहीं है। इसलिए कितने लोग प्रभावित होंगे और सरकार को कितनी बचत होगी, इसका सटीक आकलन मुश्किल है। वैसे देश में 3.5 करोड़ करदाता हैं।
इनमें करीब छह फीसदी यानी 21 लाख लोगों की सालाना आमदनी 20 लाख रुपए से ज्यादा है। जनवरी से सातवें वेतन आयोग की सिफारिशें लागू होने के बाद यह संख्या बढ़ जाएगी। कोई भी ग्राहक साल में सब्सिडी वाले 12 सिलिंडर ले सकता है।
सब्सिडी बिल घटाने के लिए यूपीए सरकार ने सितंबर 2012 में सब्सिडी वाले सिलिंडर की संख्या साल में छह कर दी थी। विरोध के बाद जनवरी 2013 में इसे बढ़ाकर नौ किया गया था। अप्रैल 2014 से 12 सिलिंडर का नियम लागू है।
साल 2014-15 में कुल पेट्रोलियम सब्सिडी 60,270 करोड़ रुपए थी। इसमें रसोई गैस सब्सिडी 40,551 करोड़ की थी। साल 2015-16 के बजट में पेट्रोलियम सब्सिडी के लिए सिर्फ 30,000 करोड़ रुपए रखे गए। इसमें से 21,140 करोड़ रसोई गैस के लिए हैं। अप्रैल से सितंबर तक सरकार ने 8,814 करोड़ रुपए की सब्सिडी दी है।
16.35 करोड़रसोई गैस कनेक्शन हैं देश में।
14.78करोड़ग्राहकों को सब्सिडी सीधे खाते में दी जा रही है।
57.50लाखलोग सब्सिडी छोड़ चुके हैं प्रधानमंत्री की अपील पर।
188.74 रु.प्रति सिलिंडर सब्सिडी (दिल्ली में)
12सिलिंडरदिए जाते हैं साल में
2264.88रु.कुल सब्सिडी
सरकार खुद काट लेगी सब्सिडी के पैसे?
नहीं।फिलहाल यह स्वैच्छिक है। हो सकता है जनवरी से जब आप सिलिंडर बुक कराने के लिए फोन करें तो उसमें कमाई चुनने का भी विकल्प मिले।
कमाई मेरी, सिलेंडर पति/प|ी के नाम है तो?
तबभी सब्सिडी नहीं मिलेगी। सरकार ने साफ किया है कि अगर रसोई गैस ग्राहक के पति या प|ी की सालाना कमाई 10 लाख से ज्यादा है, तो वह भी सब्सिडी का हकदार नहीं होगा।
ग्रॉस इनकम 10 लाख रुपए से ऊपर है तो?
यहफैसला ग्रॉस इनकम पर नहीं, बल्कि टैक्सेबल इनकम पर लागू होगा। अगर ग्रॉस इनकम 10 लाख रु. से ज्यादा लेकिन टैक्सेबल इनकम इससे कम है, तो सब्सिडी मिलती रहेगी।
hin_Deva hin_Deva hin_Deva hin_Deva hin_Deva hin_Deva hin_Deva unk hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva